ກອງປະຊຸມຮ່ວມດຳເນີນຊີວິດການເມືອງ ແລະການກວດກາໜ່ວຍພັກຂອງຫ້ອງການກະຊວງສຶກສທິການ ແລະກິລາ (ສສກ) ໄດ້ໄຂຂຶ້ນ ໃນວັນທີ 15 ສິງຫາ ຜ່ານມາ ທີ່ສຳນັກກະຊວງດັ່ງກ່າວ,ພາຍໃຕ້ການເປັນປະທານຂອງສະຫາຍນາງຂັນທະລີສີຣິພົງພັນ ຄະນະປະຈຳພັກ, ປະທານກວດກາພັກກະຊວງ ສສກ ແລະສະຫາຍຮສ.ປອສີສະໝອນສິດທິຣາດວົງສາເລຂາໜ່ວຍພັກຫ້ອງການກະຊວງສສກ.
ສະຫາຍຄຳພອນສີບຸນເຮືອງຮອງເລຂາໜ່ວຍພັກຫ້ອງການກະຊວງ ໄດ້ຜ່ານບົດລາຍງານການເຄື່ອນໄຫວຂອງໜ່ວຍພັກຫ້ອງການກະຊວງ ໃນສົກປີ 2015-2016, ໂດຍໄດ້ຍົກໃຫ້ເຫັນເຖິງຈຸດສຳຄັນຂອງການເຄື່ອນໄຫວ ເປັນຕົ້ນແມ່ນສະພາບຈຸດພິເສດຂອງໜ່ວຍພັກຫ້ອງການກະຊວງທີ່ເປັນໜ່ວຍພັກເອກະລາດຂຶ້ນກັບການຊີ້ນຳໆພາຂອງອົງຄະນະພັກກະຊວງສຶກສາທິການ ແລະກິລາ, ມີໜ້າທີ່ ແລະມີຄວາມຮັບຜິດຊອບໂດຍກົງ ໃນການຊີ້ນຳໆພາວຽກງານການເຄື່ອນໄຫວຂອງຫ້ອງການກະຊວງ, ເຊິ່ງເປັນກົງຈັກບໍລິຫານ ໃນໂຄງປະກອບການຈັດຕັ້ງຂອງກະຊວງສຶກສາທິການ ແລະກິລາ,ມີບົດບາດເປັນເສນາທິການໃຫ້ແກ່ລັດຖະມົນຕີ ໃນການຄຸ້ມຄອງ, ບໍລິຫານ, ບໍລິການ ແລະ ເປັນໃຈກາງປະສານວຽກງານທາງລັດຖະການກັບທຸກພາກສ່ວນທີ່ກ່ຽວຂ້ອງທັງພາຍໃນ ແລະພາຍນອກຂະແໜງການສຶກສາ ແລະກິລາ, ມີທັງໜ້າທີ່ ແລະຄວາມຮັບຜິດຊອບ ໃນການສຶກສາອົບຮົມຖັນແຖວພະນັກງານລັດຖະກອນພາຍໃນກະຊວງ.
ນອກຈາກນັ້ນ, ສະຫາຍ ຄຳພອນສີບຸນເຮືອງຍັງໄດ້ລາຍງານສັງເກດຕີລາຄາດ້ານດີ, ດ້ານອ່ອນ ແລະຂໍ້ຄົງຄ້າງ; ແບບແຜນວິທີນຳພາ ແລະວິທີເຮັດວຽກຂອງໜ່ວຍພັກ; ການຊີ້ນຳປັບປຸງອົງການປົກຄອງ ແລະການຈັດຕັ້ງມະຫາຊົນ; ການນຳພາປັບປຸງກໍ່ສ້າງ ແລະຂະຫຍາຍພັກ; ການນຳພາວຽກງານປ້ອງກັນຊາດ-ປ້ອງກັນຄວາມສະຫງົບ; ຊີ້ນຳວຽກງານຕິດຕາມກວດກາ ແລະຂໍ້ສະເໜີຕ່າງໆຂອງໜ່ວຍພັກ ແລະສະມາຊິກພັກ.
ບັ້ນດຳເນີນຊີວິດການເມືອງດັ່ງກ່າວ, ຈະດຳເນີນໄປຈົນຮອດວັນທີ 19 ສິງຫານີ້, ເຊິ່ງຄະນະພັກ ແລະສະມາຊິກທຸກຄົນຈະໄດ້ຜ່ານບົດສຳຫຼວດຕົນເອງ, ປະກອບຄຳຄິດຄຳເຫັນແລະຕຳນິສົ່ງຂ່າວຢ່າງກົງໄປກົງມາ ແລະສ້າງສັນ ເພື່ອປັບປຸງກໍ່ສ້າງເຊິ່ງກັນ ແລະ ກັນ ແລະຍັງຈະໄດ້ມີການປະເມີນໜ່ວຍພັກຮາກຖານ.
ສຳລັບໜ່ວຍພັກຫ້ອງການ ກະຊວງສຶກສາທິການ ແລະກິລາມີສະມາຊິກພັກທັງໝົດ 55 ສະຫາຍ, ເປັນຍິງ 19 ສະຫາຍ. ໃນນີ້, ມີສະມາຊິກພັກທີ່ຮັບບຳນານ 18 ສະຫາຍ, ເປັນຍິງ 8 ສະຫາຍ, ສະມາຊິກສຳຮອງ 7 ສະຫາຍ, ເປັນຍິງ 6 ສະຫາຍ,ມີຄະນະໜ່ວຍພັກ 3 ສະຫາຍ, ແບ່ງອອກເປັນ 5 ຈຸ.
ໂດຍຄອນປະເສີດ